Ko honɗun miijiɗon fii ko aroyta ?
Aduna men on...
luttiroyay nii ?
ɓurtay bonude ?
ka moƴƴoyay ?
KO DEFTERE ALLAH NDEN WI’I KON
Allah fittoyay « kala gongol ka gite maɓɓe, hara hande kadi mayde waɗitataa, yoometaake, fesetaake, muuseendi waɗitataa. Ko fii haray sifa ɗin piiji arani fow feƴƴiino. » — Feɲɲinannde 21:3, 4.
KO HONNO ƊUN NAFIRTA EN ?
Golle nafooɗe e ɓuttinayɗe ɓernde. — Isaaya 65:21-23, Traduction du monde nouveau.
Nawnaare maa tampere wonoytaa. — Isaaya 25:8 ; 33:24, TMN.
Ngurndan welo welo luttayɗan e ɓeynguure e siɓɓe e yiɓɓe. — Zabuura 37:11, 29, TMN.
HIƊEN WAAWI HOOLADE KO DEFTERE ALLAH NDEN WI’I KON
Fii piiji ɗiɗi :
Allah no waawi waɗude ko o fodi en kon. Deftere Allah nden wi’i, ko Yahuwah tun woni « Jom Bawgal », ko fii bawgal makko alaa hattudi. (Feɲɲinannde 15:3) E bawgal makko, himo waawi waɗude ko o fodi en kon no aduna on moƴƴira. No Deftere Allah nden wi’iri non, « fow no waawanoo Alla. » — Matta 19:26.
Ko faale Allah fii waɗugol ko o fodi en. Yahuwah no « hawji » immintingol maayuɓe. — Ayyuuba 14:14, 15, TMN.
Deftere Allah nden holli kadi, annabi Iisaa ɲawduno nawnuɓe. Ko fii honɗun o waɗani ɗun ? Ɓayri himo faalano. (Markuusa 1:40, 41) Annabi Iisaa waɗuno ko Allah yamiri mo kon fii wallugol faalaɓe ballal. — Yuuhanna 14:9.
Hiɗen waawi hoolaade Yahuwah e annabi Iisaa no faalaa en wallude fii no heɓiren moƴƴere jango. — Zabuura 72:12-14 ; 145:16, TMN ; 2 Petruusu 3:9.
MIIJITEE
Ko honno Allah moƴƴiniroyta aduna on ?
Deftere Allah nden no jaabi ngal landal nder MATTA 6:9, 10 e DANU’IILA 2:44 (TMN).
Ɓeydee janngugol
KIBAARU MOƳƳO IWRUƊO KA ALLAH
Honɗun woni miijo Allah ngon fii oo aduna ?
Deftere Allah no sifii fii honɗun Allah tagani leydi ndin, no tampere lanniroyta, moƴƴere ko woodani aduna on ko aroyta e fii wonuɓe hoore ndii leydi.
KIBAARU MOƳƳO IWRUƊO KA ALLAH
Ko honno Laamu Allah ngun woniri ?
Hommbo woni lanɗo Laamu Allah ngun, e ko honɗun Laamu ngun waɗoyta ?
fuv_Latn fuv_Latn fuv_Latn som_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn